สวัสดีค่ะ พอดีหนูไปผ่าฟันคุดมาวันที่11มค เดือนที่แล้ว ในช่วง4-5วันแรกมีอาการปวดมากกว่าครั้งที่เคยผ่า กลับไปหาอีกรอบยัดยาเข้าไปในแผลให้หายปวดและอาการดีขึ้น ผ่านไปอีก2วันก็ไหมหลุดค่ะเลยไปตัดไหมเลย หลังจากนั้นก็ดีขึ้นเรื่อยๆนะคะจนหายปกติก็คิดว่าหายขาดแล้ว แต่เมื่อวานวันที่2 กพ กลับมาปวดๆตึงๆในแผลค่ะ และวันที่3วันนี้ปวดมาก จนแก้มบวมแล้วค่ะ อยากทราบว่าตรงนี้เกิดจากอะไรคะ ควรกลับไปพบแพทย์ไหม
สวัสดีค่ะ อาการปวดหลังผ่าฟันคุดนั้นอาจเกิดขึ้นได้ภายในประมาณ 1 สัปดาห์แรก แต่หากผ่านมาเกือบเดือนแล้ว ไม่ควรมีอาการปวดอีกหากยังปวดมาก มีกลิ่นเหม็นผิดปกติในปาก แผลปวด บวม แดง มีเลือดหรือหนองไหล ควรกลับไปพบทันตแพทย์การดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้